b'\n_START_ARTICLE_\nPalko s\xc4\x85siauris\n_START_PARAGRAPH_\nPalko s\xc4\x85siauris - s\xc4\x85siauris tarp Tamilnado valstijos Indijoje ir \xc5\xa0ri Lankos salos. Jis jungia Bengalijos ir Manaro \xc4\xaflankas. S\xc4\x85siauris yra 64-137 km plo\xc4\x8dio. \xc4\xae j\xc4\xaf teka kelios up\xc4\x97s, \xc4\xafskaitant Vaigai up\xc4\x99 Tamilnade. S\xc4\x85siauris buvo pavadintas Roberto Palko, Madraso gubernatoriaus Brit\xc5\xb3 Indijos laikais, vardu._NEWLINE_Pietin\xc4\x97je s\xc4\x85siaurio daly per j\xc4\xaf eina \xc5\xbeem\xc5\xb3 sal\xc5\xb3 ir rif\xc5\xb3 grup\xc4\x97, vadinama Adomo tiltu. Ramesvaramo sala sujungta su \xc5\xbeemynu Indijoje Pambano tiltu._NEWLINE_D\xc4\x97l seklum\xc5\xb3 ir rif\xc5\xb3 dideliems laivams sunku per j\xc4\xaf perplaukti, bet ma\xc5\xbei \xc5\xbevej\xc5\xb3 laiveliai ir keltai juo plaukioja \xc5\xa1imtme\xc4\x8diais. Dideli laivai turi plaukti aplink \xc5\xa0ri Lank\xc4\x85. Pirm\xc4\x85kart laivybos kanalo statybos projektas buvo pateiktas dar britams valdant 1860 m. ir iki dabar \xc4\xafvairios komisijos nagrin\xc4\x97ja pasi\xc5\xablymus._NEWLINE_Kaip Laman\xc5\xa1o s\xc4\x85siauris, Palko s\xc4\x85siauris buvo i\xc5\xa1\xc5\xa1\xc5\xabkiu ilg\xc5\xb3 distancij\xc5\xb3 plaukikams._NEWLINE_Ind\xc5\xb3 epin\xc4\x97 poema Ramajana, svarbus ind\xc5\xb3 tekstas para\xc5\xa1ytas sanskritu, pasakoja kaip Rama su vanar\xc5\xb3 armijos pagalba per j\xc5\xabr\xc4\x85 \xc4\xaf Lank\xc4\x85 pastat\xc4\x97 akmenin\xc4\xaf tilt\xc4\x85, kad i\xc5\xa1gelb\xc4\x97t\xc5\xb3 \xc5\xbemon\xc4\x85 Sit\xc4\x85 nuo Asur\xc5\xb3 karaliaus Ravanos. Ram Karmabhumi jud\xc4\x97jimas, padr\xc4\x85sintas NASA nuotrauk\xc5\xb3, kuriose, pasak j\xc5\xb3, matyti tilto liekanos, prie\xc5\xa1inosi laivybos kanalo statybai.'